Henry Draper - Wikipedia, déi fräi Enzyklopedie

# Henry Draper

### Vu Wikipedia, der fräier Enzyklopedie.

Henry Draper.

Den Henry Draper, gebuer de 7. Mäerz 1837 zu Prince Edward County, Virginia; gestuerwen den 20. November 1882 zu New York City war en US-amerikaneschern Physiolog an Astronom.

## [Änneren] Liewen

Den Draper huet als jonke Borscht sengem Papp, dem John William Draper bei der Hierstellung vu Fotoen mat mikroskopeschen Präparaten fir e Léierbuch gehollef. Hie studéiert Medizin a gouf am Joer 1861 Professer vun der Physiologie an analytescher Chemie un der Universitéit New York. Am Joer 1867 huet hien d’Mary Anna, geb. Palmer betsuet.

Vu Jugend op, huet hien d’Astronomie als Hobby bedriwwen a gouf ee vun de Pionéier vun der Astrofotografie. an der Spektrografie. Am Joer 1857 besicht hien op enger Europarees den privaten Observatoire vum Lord Rosse an Irland mat dem 72-Zoll-Teleskop. am Joer drop huet hien ugefaangen e Spigelteleskop ze bauen, speziell fir Fotografien ze maachen. De Spigelteleskop hat en Duerchmiesser vu 40 cm. Hien a säi Brudder, den Daniel hunn zesummen um Grondstéck vum Papp hire Privatobservatoire opgeriicht. Seng detailléiert Beschreiwung vun der Optikhierstellung (e verselwerte Glasspigel) an d’Montéierung erschéngt 1865 bei der Smithsonian Institution a gouf zu engem Standardwierk fir Optiker. Am Joer 1870 baut hien nach e méi grousst Teleskop.

No engem Juegdausflug an de Rocky Mountains, hat hie sech béiss erkalt an ass iwwerraschend op der Héicht vu senger Carrière verstuerwen.

## [Änneren] Leeschtungen

Niewent senger - erfollegräicher - haaptberufflecher Aarbecht als Physiolog huet hie Bunnbriechend Leeschtungen als Astronom gemaach: Hie fotograféiert 1872 als Éischten d’Spektrum vun engem Stär, an zwar dat vun der Vega. Am Joer 1880 geléngt et him als Éischten, eng Foto vun engem Stäreniwwel (Orionniwwel) ze maachen. D’Konstruktioun vum Gitterspektrograph staamt vun him. Den Draper doriwwer eraus d’Element Waasserstoff op der Sonn nogewisen.

Weider Éischtleeschtungen sinn d’Spektrogramm vun engem Koméit an eng Wäitwénkelfoto vum ganzen Koméiteschwäif (Koméit Tebbutt vun 1881), Spektrogramme vum Äerdmound an de Planéiten Venus, Mars a Jupiter a schliesslech deen vum Orion-Niwwel. Déi zu dëser Zäit vun engem mechaneschen Auerwierk ugedriwwen Mechanik fir d’Noféierung vum Teleskop gouf vun him staark verbessert. Sou goufen Astrofotoen mat Belichtungszäiten vun iwwer dräi Stonnen méiglech. Weider huet hien och Monographien iwwer Teleskopkonstruktioun a Spektrographie a Fachzäitschrëften publizéiert.

Seng Frau huet no sengem Doud e groussen Deel vun hirem Ierwen un den Harvard-Observatoire gestëft („Henry Draper Memorial Fund“). Heimat konnt d’Editioun vun engem ëmfanräichen Stärekatalog (néng Bänn, 1918-1925) finanzéiert ginn. Dëse gouf vum Annie Cannon an dem Edward C. Pickering erstellt an huet iwwer 350.000 Stäre mat hire Spektralklassen opgelëscht.

Nom Draper benannt ass d’„Draper-Klassifikatioun“ vun de Stärespektren, dem Henry-Draper-Katalog, d’Herny-Draper-Medail fir besonnesch Leeschtungen op dem Gebitt vun der Astrophysik souwéi en Äerdmoundkrater.

Vun "http://lb.wikipedia.org../../../h/e/n/Henry_Draper_cd07.html"

Kategorien: US-amerikanesch Astronomen | Gebuer 1837 | Gestuerwen 1882

##### Views

- Artikel
- Diskussioun
- Aktuell Revisiounen

##### Sichen

##### Aner Sproochen

- Deutsch
- English
- Español
- Français
- Italiano
- 日本語
- Nederlands
- Svenska
- 中文